जैतापुर पावर प्लांट पर चव्हाण की बैठक का विरोध  
जैतापुर न्यूक्लियर पावर प्लांट परियोजना का विरोध कर रहे संगठनों ने मुख्यमंत्री द्वारा बुलाई गई बैठक के बहिष्कार का फैसला किया है।
जैतापुर न्यूक्लियर पावर प्लांट को लेकर गलतफहमियों को दूर करने के लिए मुख्यमंत्री पृथ्वीराज चव्हाण ने मंगलवार को बैठक बुलाई। लेकिन इस परियोजना का विरोध कर रहे संगठनों ने बैठक के बहिष्कार का फैसला किया है।  उनका कहना है कि इस प्रोजेक्ट को लेकर उनका विरोध सही है और इसे गलतफहमी का नाम देकर खारिज नहीं किया जा सकता। पर्यावरण के लिहाज से संवेदनशील कोंकण रीजन में 10 हज़ार मेगावॉट वाले इस न्यूक्लियर पावर प्रोजेक्ट को पर्यावरण मंत्रालय ने सर्शत मंजूरी दी है।  सरकार का कहना है कि इससे क्लीन एनर्जी पैदा होगी जबकि प्रदशर्नकारियों की दलील है कि यह ऊर्जा न सिर्फ महंगी बल्कि विनाशकारी साबित होगी। उनका यह भी कहना है कि राज्य सरकार ने स्थानीय प्रर्दशनकारियों पर बल प्रयोग किया है और कई लोगों को गिरफ्तार भी किया है। ऐसे में इस मसले पर चर्चा की उम्मीद करना बेनामी है।